1967R0422 — LT — 07.10.2012 — 032.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:







(*) Šis aktas nebuvo skelbtas lietuvių kalba.









▼B

▼M27

TARYBOS REGLAMENTAS Nr. 422/67/EEB, Nr. 5/67/Euratomas

1967 m. liepos 25 d.

nustatantis Komisijos pirmininko ir narių, Teisingumo Teismo pirmininko, teisėjų, generalinių advokatų ir kanclerio, Bendrojo Teismo pirmininko, narių ir kanclerio bei Europos Sąjungos tarnautojų teismo pirmininko, narių ir kanclerio tarnybines pajamas

▼B







EUROPOS BENDRIJŲ TARYBA, atsižvelgdama į Europos Bendrijų jungtinės Tarybos ir jungtinės Komisijos steigimo sutartį ( 1 ), ypač į jos 6 straipsnį, taip pat į Protokolo dėl Europos Bendrijų imuniteto ir privilegijų ( 2 ) 20 ir 21 straipsnius, kadangi Taryba turi nustatyti Komisijos pirmininko ir narių bei Teisingumo Teismo pirmininko, teisėjų, generalinių advokatų ir sekretoriaus atlyginimus, išmokas ir pensijas, taip pat kitus mokėjimus, mokamus vietoje atlyginimo, PRIĖMĖ ŠĮ REGLAMENTĄ:







1 straipsnis

Nuo pirmosios tarnybos dienos iki mėnesio, kurį jie pasitraukė iš užimamų pareigų, paskutinės dienos Komisijos nariai ir Teismo nariai turi teisę gauti pagrindinį atlyginimą, šeimos išmokas ir kitas išmokas.

▼M25

Šiame reglamente nesantuokinė partnerystė laikoma vedybomis, jei yra įvykdytos visos Europos Bendrijų pareigūnų tarnybos nuostatų VII priedo 1 straipsnio 2 dalies c punkte išvardytos sąlygos. Nario arba buvusio nario nesantuokinis partneris laikomas sutuoktiniu pagal ligos draudimo sistemą, jei yra įvykdytos to straipsnio 2 dalies c punkto i, ii ir iii papunkčiuose nustatytos sąlygos.

▼M8

2 straipsnis

1. Komisijos narių mėnesinis bazinis atlyginimas lygus sumai, kuri gaunama ►M25 16 lygio trečios pakopos ◄ Europos Bendrijų pareigūno baziniam atlyginimui pritaikius šias procentines dalis:







Pirmininkas 138 %, Pirmininko pavaduotojas 125 %, Kiti nariai 112,5 %.

2. Teisingumo Teismo narių mėnesinis bazinis atlyginimas lygus sumai, kuri gaunama ►M25 16 lygio trečios pakopos ◄ Europos Bendrijų pareigūno baziniam atlyginimui pritaikius šias procentines dalis:







Pirmininkas 138 %, ▼M27 pirmininko pavaduotojas 125 %, ▼M8 Teisėjas arba generalinis advokatas 112,5 %, Sekretorius 101 %.

▼M25

3. Tačiau nuo 2004 m. gegužės 1 d. iki 2006 m. balandžio 30 d. žodžiai „16 lygio trečios pakopos“ reiškia „A* 16 lygio trečios pakopos“.

▼M8

3 straipsnis

Komisijos ir Teismo nariai turi teisę gauti šeimos išmokas, kurios skiriamos Tarnybos nuostatų 67 straipsnyje ir tų nuostatų VII priedo 1–3 straipsniuose nustatyta tvarka.

▼B

4 straipsnis

1. Komisijos ar Teismo nariai turi teisę gauti gyvenamosios vietos išmoką, lygią 15 % jų pagrindinio atlyginimo.

▼M8

2. Komisijos nariai gauna šias mėnesines reprezentacines išmokas:







Pirmininkas ►M24 1 418,07 EUR ◄ , Pirmininko pavaduotojas ►M24 911,38 EUR ◄ , Kiti nariai ►M24 607,71 EUR ◄ .

3. Teisingumo Teismo nariai gauna šias mėnesines reprezentacines išmokas:







Pirmininkas ►M24 1 418,07 EUR ◄ , ▼M27 pirmininko pavaduotojas 911,38 EUR, ▼M8 Teisėjas arba generalinis advokatas ►M24 607,71 EUR ◄ , Sekretorius ►M24 554,17 EUR ◄ .

Teismo kolegijoms pirmininkaujantiems teisėjams ►M9 ir pirmajam generaliniam advokatui ◄ kadencijos metu papildomai mokamos specialios pareiginės išmokos, sudarančios ►M24 810,74 EUR ◄ per mėnesį.

▼M8

4. Taryba kvalifikuota balsų dauguma kiekvienais metais padidina 2 ir 3 dalyse nustatytas išmokas, atsižvelgdama į pra gyvenimo išlaidų padidėjimą.

4a straipsnis

Belgijoje dirbantiems pareigūnams 2 straipsnyje nurodytiems baziniams atlyginimams, 3 straipsnyje nurodytoms šeimos išmokoms ir 4 straipsnio 1 dalyje nurodytoms išmokoms taikomi koeficientai, kuriuos nustato Taryba pagal Europos Bendrijų pareigūnų tarnybos nuostatų 64 ir 65 straipsnius.

▼M25

4b straipsnis

Komisijos pirmininkui ir nariams, Teisingumo Teismo pirmininkui, teisėjams, generaliniams advokatams ir sekretoriui bei ►M27 Bendrojo Teismo ◄ pirmininkui, nariams ir sekretoriui analogiškai taikomas EB pareigūnų tarnybos nuostatų VII priedo 17 straipsnis.

▼B

5 straipsnis

Pradėdamas tarnybą ir pasitraukdamas iš pareigų, Komisijos ar Teismo narys turi teisę gauti:

a) pradėdamas tarnybą — įsikūrimo pašalpą, lygią dvejiems mėnesiniams atlyginimams, ir pasitraukdamas iš pareigų — persikėlimo pašalpą, lygią vienam mėnesiniam atlyginimui;

▼M4

b) Komisijos ar Teismo nario ir jo šeimos narių kelionės išlaidų kompensuotiną sumą bei asmeninių daiktų ir baldų perkraustymo išlaidų, įskaitant draudimo nuo įprastų rizikų (vagystės, sugadinimo, gaisro) kompensuotiną sumą.

▼B

Jei nario kadencija pratęsiama, jis neturi teisės gauti nė vienos šiame straipsnyje nustatytos išmokos. Šios teisės jis neturi ir tais atvejais, kai jis skiriamas kitos Bendrijų institucijos nariu, jei laikinoji tos institucijos buveinė yra tame mieste, kuriame narys privalėjo gyventi ir seniau, nes ten buvo jo darbovietė, ir jei naujojo paskyrimo metu jis dar nebuvo persikraustęs.

6 straipsnis

Jei Komisijos ar Teismo narys, atlikdamas savo pareigas, turi išvykti iš laikinosios jo institucijos buveinės, jis turi teisę gauti:

a) kelionės išlaidų kompensaciją;

b) viešbučio išlaidų kompensaciją (atlyginamos tik kambario, paslaugų ir mokesčių išlaidos);

▼M11

c) komandiruotpinigiai, sudarantys, už kiekvieną visą išvykoje praleistą dieną, 105 % komandiruotpinigių dydžio, kaip nustatyta Europos Bendrijų pareigūnų Tarnybos nuostatuose dėl ►M25 ————— ◄ komandiruotės.

▼B

7 straipsnis

▼M8

1. Tris metus nuo pirmosios dienos mėnesio, einančio po mėnesio, kurį Komisijos ar Teismo narys pasitraukė iš pareigų, buvusysis Komisijos ar Teismo narys kas mėnesį gauna pereinamojo laikotarpio išmoką, kuri skiriama laikantis šios tvarkos:

— 40 % bazinio atlyginimo, kuris jam buvo mokamas tarnybos pabaigoje, jei tarnyba truko mažiau kaip dvejus metus,

— 45 % to atlyginimo, jei tarnyba truko daugiau kaip dvejus, bet mažiau kaip trejus metus,

— 50 % to atlyginimo, jei tarnyba truko daugiau kaip trejus, bet mažiau kaip penkerius metus,

— 55 % to atlyginimo, jei tarnyba truko daugiau kaip penkerius metus, bet mažiau kaip dešimtį metų,

— 60 % to atlyginimo, jei tarnyba truko daugiau kaip dešimtį, bet mažiau kaip penkiolika metų,

— visais kitais atvejais skiriama 65 % išmoka.

▼B

2. Buvęs Komisijos ar Teismo narys netenka teisės gauti šią išmoką, kai jam suteikiama tarnyba kurioje nors Bendrijų institucijoje arba mirties atveju. Suteikus tarnybą, išmoka mokama iki tarnybos pradžios datos; mirties atveju mokėjimas už nario mirties mėnesį yra paskutinis.

3. Jei per šį trejų metų laikotarpį tas asmuo imasi kitos apmokamos veiklos, iš šios išmokos atskaitoma suma, kuria jo bendrojo mėnesinio darbo atlyginimo (t. y. prieš atskaitant mokesčius) ir 1 dalyje nustatytos išmokos suma viršija atlyginimą, prieš atskaitant mokesčius, kurį jis gaudavo 2, 3 straipsniuose ir 4 straipsnio 1 dalyje nustatyta tvarka, dirbdamas Komisijos ar Teismo nariu. Skaičiuojant už naująją veiklą gautą atlyginimą, įtraukiamos visos darbo užmokesčio formos, išskyrus išlaidų atlyginimą.

4. Pasitraukimo iš tarnybos dieną, kiekvienų kitų metų sausio 1 d. bei finansinės padėties pasikeitimo atveju Komisijos ar Teismo narys institucijos, kurioje jis anksčiau dirbo, pirmininkui deklaruoja visomis formomis gautą atlyginimą už jo paslaugas, išskyrus išlaidų atlyginimą.

Teisėtai gautas papildomas atlyginimas, kurį buvęs Komisijos narys gavo, eidamas Komisijos ar Teismo nario pareigas, neatskaitomas iš pereinamojo laikotarpio išmokos.

Ši deklaracija pateikiama sąžiningai; ji yra traktuojama kaip konfidenciali. Deklaracijoje pateikta informacija nenaudojama kitais tikslais, išskyrus šio reglamento įgyvendinimo, ir neatskleidžiama tretiesiems asmenims.

▼M8

5. Per 1 dalyje minėtą trejų metų laikotarpį Komisijos ar Teismo buvusysis narys turi teisę gauti 3 straipsnyje numatytas šeimos išmokas.

▼B

8 straipsnis

1. Pasitraukę iš savo pareigų, Komisijos ar Teismo nariai turi teisę gauti pensiją iki gyvos galvos, kuri mokama nuo dienos, kai jie pasiekia šešiasdešimt penkerių metų amžių.

2. Tačiau jie gali prašyti skirti šią pensiją nuo šešiasdešimties metų amžiaus. Šiuo atveju pensijai taikomi šie koeficientai:

▼M4







60 metai 0,70 61 metai 0,75 62 metai 0,80 63 metai 0,87 64 metai 0,95.

▼B

9 straipsnis

Pensijos sumą sudaro ►M25 4,275 % ◄ nuo pagrindinio atlyginimo, gauto per paskutinius visus tarnybos metus ir viena dvyliktoji šios sumos už kiekvieną visą mėnesį. Didžiausia pensija gali būti ►M8 70 ◄ % paskutinio pagrindinio atlyginimo.

▼M4

Kai asmuo užėmė įvairias pareigas Komisijoje ar Teisme, atlyginimą, nuo kurio turi būti skaičiuojama pensija, reikia susieti su atitinkamo asmens tarnybos laiko kiekvienose iš tų pareigų proporcija. Ši nuostata netaikoma Komisijos ar Teismo nariams, kurie užima pareigas šio reglamento įsigaliojimo dieną, arba baigė tarnybą iki tos dienos, jei jie to pageidauja.

▼M25

Nukrypstant nuo pirmosios pastraipos, Komisijos ir Teisingumo Teismo nariams, pradėjusiems eiti pareigas iki 2004 m. gegužės 1 d., iki tol, kol jie eis savo pareigas Komisijoje ir Teisingumo Teisme, pensijos dydis yra 4,5 % bazinės algos, paskutinį kartą gautos už kiekvienus pilnus tarnybos metus.

▼B

10 straipsnis

Komisijos ar Teismo narys, kuris, tapęs visiškai neįgaliu, negali atlikti savo pareigų ir todėl atsistatydina ar yra priverčiamas atsistatydinti, nuo atsistatydinimo ar priverstinio atsistatydinimo dienos turi teisę gauti šias išmokas:

a) kai pripažįstama, kad negalia yra nuolatinė, jis turi teisę gauti pensiją iki gyvos galvos, kuri yra skaičiuojama 9 straipsnyje nustatyta tvarka ir negali būti mažesnė kaip ►M4 30 % ◄ paskutinio gauto pagrindinio atlyginimo. Jis turi teisę gauti didžiausią pensiją, jei jis tapo nedarbingu dėl negalios ar ligos, atsiradusios jam atliekant savo pareigas;

b) kai negalia yra laikina, iki pasveiks jis turi teisę gauti ►M4 60 % ◄ paskutinio atlyginimo dydžio pensiją, jei negalia ar liga atsirado jam atliekant savo pareigas; kitais laikinos negalios atvejais skiriama ►M4 30 % ◄ paskutinio atlyginimo dydžio pensija. Kai šios pensijos gavėjas sulaukia šešiasdešimt penkerių metų amžiaus arba kai invalidumo pensija mokama septynerius metus, vietoje jos pradedama mokėti pensija iki gyvos galvos, kuri skaičiuojama 9 straipsnyje nustatyta tvarka.

▼M20

11 straipsnis

Komisijos ar Teismo nariai turi teisę į išmokas dėl ligos, profesinės ligos, nelaimingo atsitikimo darbe, bei išmokas gimimo ir mirties atvejais pagal Europos Bendrijų pareigūnų tarnybos nuostatuose numatytą socialinės apsaugos sistemą.

Pirmoji dalis taip pat taikoma buvusiems Komisijos ar Teismo nariams, kurie gauna išmokas pagal 8 straipsnyje numatytą pensijų sistemą, 7 straipsnyje numatytą pereinamojo laikotarpio išmokų sistemą arba 10 straipsnyje numatytą invalidumo pensijų sistemą.

▼M25

Tačiau buvusiems Komisijos ir Teismo nariams EB pareigūnų tarnybos nuostatų 72 straipsnio nuostatos taikomos tik tuo atveju, jei jie nedirba apmokamo darbo ir jei jiems negali būti taikoma nacionalinė ligos draudimo sistema.

▼M20

Nepaisant to, buvęs Komisijos ar Teismo narys, ėjęs pareigas bent iki ►M25 63 ◄ metų arba turintis teisę gauti išmokas pagal 10 straipsnyje numatytą invalidumo pensijų sistemą, išsaugo teisę be apribojimų į išmokas dėl ligos pagal Tarnybos nuostatuose numatytą sistemą. Jeigu buvęs Komisijos ar Teismo narys negauna 7 straipsnyje numatytos pereinamojo laikotarpio išmokos ir neturi teisės gauti išmokos pagal 8 straipsnyje numatytą pensijų sistemą arba 10 straipsnyje numatytą invalidumo pensijų sistemą, jis privalo mokėti pusę įnašų, būtinų, kad būtų apdrausta nuo tokios rizikos, sumos. Įnašai apskaičiuojami pagal paskutinę pereinamojo laikotarpio išmoką, patikslintą, kad būtų atsižvelgta į paskesnius pakeitimus.

Buvęs Komisijos ar Teismo narys, kuris nustojo eiti pareigas nesulaukęs ►M25 63 ◄ metų ir kuris pasibaigus laikotarpiui, kurio metu jis gavo 7 straipsnyje numatytą pereinamojo laikotarpio išmoką, neturi teisės gauti išmokos pagal 8 straipsnyje numatytą pensijų sistemą, nei pagal 10 straipsnyje numatytą invalidumo pensijų sistemą, gali išsaugoti teisę į apsaugą, numatytą šio straipsnio antroje ir trečioje dalyse, su sąlyga, kad jis nesiverčia jokia apmokama veikla ►M25 ————— ◄ . Tokiu atveju jis privalo mokėti visą įnašų, būtinų draudimui, numatytam Europos Bendrijų pareigūnų personalo taisyklių 72 straipsnio 1 dalyje, sumą. Įnašai apskaičiuojami pagal paskutinę pereinamojo laikotarpio pašalpą, patikslintą, kad būtų atsižvelgta į paskesnius pakeitimus.

▼B

12 straipsnis

Kai atsakomybė už nario negalią ar mirtį tenka trečiajai šaliai, to nario ar jo paveldėtojų teisės pateikti teismo ieškinį tai trečiajai šaliai pereina Komisijai; teisių perdavimo apimtis priklauso nuo pensijų schemoje prisiimtų įsipareigojimų.

13 straipsnis

Vienas asmuo tuo pat metu negali gauti 7 straipsnyje nustatytos pereinamosios išmokos, 8 straipsnyje nustatytos pensijos bei 10 straipsnyje nustatytų pensijų. Kai Komisijos ar Teismo narys turi teisę gauti išmokas pagal daugiau kaip vieną iš pirmiau pateiktų nuostatų, taikoma tik ta nuostata, kuri yra palankiausia paraišką pateikusiam asmeniui.

14 straipsnis

Kai Komisijos ar Teismo narys miršta savo kadencijos metu, likęs gyvas jo sutuoktinis ar išlaikomi vaikai turi teisę gauti atlyginimą, kurį Komisijos ar Teismo narys būtų turėjęs teisę gauti pagal 2 ir 3 straipsnių bei 4 straipsnio 1 dalies nuostatas, šią teisę jie turi iki trečiojo mėnesio, einančio po mėnesio, kai įvyko mirtis, pabaigos.

15 straipsnis

1. Komisijos ar Teismo nario ar buvusiojo nario, kuriam mirties metu buvo atsiradę teisės gauti pensiją, ►M25 likęs gyvas sutuoktinis ir jo mirties metu išlaikomi vaikai ◄ turi teisę gauti maitintojo netekimo pensiją.

Ši pensija lygi procentinei daliai Komisijos ar Teismo nariui ar buvusiajam nariui mirties metu pagal 9 straipsnio nustatytą tvarką priklausiusios pensijos, t. y.:







►M25 Likusiam gyvam sutuoktiniui ◄ ►M4 60 % ◄ Kiekvienam vaikui, ►M25 jei motina arba tėvas jau mirę ◄ 10 % Kiekvienam vaikui, kai tėvas ir motina yra mirę 20 %.

▼M11

Tačiau jei mirtis Audito Rūmų narį ištinka jo kadencijos metu,

— ►M25 likusiam gyvam jo sutuoktiniu ◄ skiriama maitintojo netekimo pensija sudaro 36 % bazinio atlyginimo, kuris buvo mokamas mirties metu,

— pirmajam našlaičiui, netekusiam ir tėvo, ir motinos, skiriama maitintojo netekimo pensija turi būti ne mažesnė kaip 12 % bazinio atlyginimo, kuris buvo mokamas mirties metu. Kai lieka keli našlaičiai, netekę ir tėvo, ir motinos, visa maitintojo netekimo pensijos suma lygiomis dalimis paskirstoma našlaičiams, turintiems teisę ją gauti.

▼B

2. Šių maitintojo netekimo pensijų bendroji suma negali viršyti Komisijos ar Teismo nario ar buvusiojo nario pensijos, kurios pagrindu jos apskaičiuojamos. Tam tikrais atvejais, didžiausia mokėtina maitintojo netekimo pensijų suma naudos gavėjams paskirstoma atsižvelgiant į pirmiau pateiktas procentines dalis.

3. Maitintojo netekimo pensijos skiriamos nuo mėnesio, kuris eina po mirties mėnesio, pirmosios dienos; tačiau kai taikomos 14 straipsnio nuostatos, teisė gauti pensiją neatsiranda anksčiau nei nuo ketvirto mėnesio, kuris eina po mirties mėnesio, pirmosios dienos.

4. Teisė gauti maitintojo netekimo pensiją nutrūksta tą teisę turinčio asmens mirties kalendorinio mėnesio pabaigoje. Teisė gauti našlaičių pensiją nutrūksta mėnesio, kurį vaikui sueina dvidešimt vieneri metai, pabaigoje. Tačiau jei vaikas mokosi profesijos, teisė gauti šią pensiją pratęsiama, bet ne ilgiau kaip iki mėnesio, kurį jam sueina dvidešimt penkeri metai, pabaigos.

Pensija toliau mokama našlaičiui, kuris dėl ligos ar negalios negali užsidirbti pragyvenimui.

5. Kai Komisijos ar Teismo buvusysis narys susituokia ir santuokos dieną ►M25 jau yra įgijęs teisę gauti pensiją pagal šį reglamentą, jo sutuoktinis ◄ ir visi vaikai iš šios santuokos neturi teisės gauti paveldėtojų pensijos, išskyrus atvejus, kai santuoka sudaryta prieš penkerius metus ar daugiau iki Komisijos ar Teismo buvusiojo nario mirties.

6. Ištekėjusi antrą kartą, ►M25 likęs gyvas sutuoktinis ◄ netenka teisės gauti maitintojo netekimo pensiją. Šiuo atveju ►M25 likęs gyvas sutuoktinis ◄ turi teisę nedelsiant gauti vienkartinę išmoką, kurios suma dvigubai didesnė už jam skirtą metinę maitintojo netekimo pensiją.

▼M11

7. Kai po nario mirties lieka ►M25 likęs gyvas sutuoktinis ◄ ir našlaičiai iš ankstesnės santuokos ar kiti asmenys, turintys teisę gauti pensiją, arba kai lieka našlaičių iš skirtingų santuokų, bendra pensijos suma paskirstoma analogiškai pagal Pareigūnų tarnybos nuostatų VIII priedo 22, 27 ir 28 straipsnių nuostatas.

▼M20

8. Komisijos ar Teismo nario arba buvusio nario ►M25 likęs gyvas sutuoktinis ◄ ir išlaikomi vaikai turi teisę gauti išmokas dėl ligos pagal Europos Bendrijų pareigūnų tarnybos nuostatuose numatytą socialinės apsaugos sistemą, jeigu jie neturi teisės į tokio pat pobūdžio ir lygio išmokas pagal kitą socialinės apsaugos sistemą.

▼B

16 straipsnis

Komisijos ar Teismo narys, atleistas iš tarnybos už rimtus nusižengimus, praranda teisę gauti pereinamojo laikotarpio išmoką ir ištarnauto laiko pensiją; ši nuostata netaikoma jo artimiesiems, kurie turi teisę gauti išmokas.

17 straipsnis

Tarybai nusprendus padidinti pagrindinį atlyginimą, ji tuo pat metu priima sprendimą atitinkamai padidinti nustatytų pensijų dydžius.

18 straipsnis

Šioje pensijų schemoje nustatytos išmokos įtraukiamos į Bendrijų biudžetą. Valstybės narės bendrai užtikrina šių išmokų mokėjimą, atsižvelgiant į šių išlaidų finansavimo skalę.

19 straipsnis

1. Pagal 2, 3, 4, 5, 11 ir 14 straipsnių nuostatas skiriamos sumos išmokamos ►M25 eurais ◄ .

▼M25

2. Pagal 7, 8, 10 ir 15 straipsnius mokėtinos sumos neindeksuojamos.

Šios sumos Europos Sąjungoje gyvenantiems gavėjams mokamos eurais ir pervedamos į jų gyvenamosios šalies banką.

Ne Europos Sąjungoje gyvenantiems gavėjams pensijos išmokamos eurais ir pervedamos į jų gyvenamosios šalies banką. Išimties tvarka pensija gali būti mokama eurais, pervedant į šalies, kurioje yra įstaigos būstinė, banką, arba užsienio valiuta, pervedant į pensininko gyvenamosios šalies banką ir konvertuojant pagal naujausią keitimo kursą, taikomą įgyvendinant Europos Bendrijų bendrąjį biudžetą.

▼M22

19a straipsnis

Pareigūnų tarnybos nuostatų 66a straipsnis taikomas mutatis mutandis Komisijos pirmininkui ir nariams, Teisingumo Teismo pirmininkui, teisėjams, generaliniams advokatams ir sekretoriui bei ►M27 Bendrojo Teismo ◄ pirmininkui, nariams ir sekretoriui.

▼B

20 straipsnis

Šis reglamentas taikomas Europos ekonominės bendrijos komisijos, Europos atominės energijos bendrijos komisijos, Vyriausiosios valdybos bei Teisingumo Teismo buvusiems nariams ir jų išlaikytiniams, kuriems šio reglamento įsigaliojimo metu taikytinos Tarybos reglamento Nr. 63 (EEB) ( 3 ), Tarybos reglamento Nr. 14 (EAEB) ( 4 ), 1962 m. gegužės 22 d. Specialiosios ministrų tarybos sprendimo (EAEB) ( 5 ) ar Tarybų reglamento Nr. 62 (EEB), 13 (EAEB) ( 6 ) nuostatos.

21 straipsnis

Komisijos ar Teismo nariams taikomos reglamento, nustatančio Bendrijų mokesčių mokėjimo sąlygas ir tvarką, nuostatos. Iki to reglamento įsigaliojimo taikomos Reglamento Nr. 32 (EEB), 12 (EAEB) ( 7 ) nuostatos.

▼M16

21a straipsnis

1. Atsižvelgiant į 2 ir 3 dalis, šio reglamento nuostatos dėl Teisingumo Teismo pirmininko, narių ir sekretoriaus taip pat taikomos ►M27 Bendrojo Teismo ◄ pirmininkui, nariams ir sekretoriui.

▼M27

2. Bendrojo Teismo pirmininko, pirmininko pavaduotojo, narių ir kanclerio mėnesinis bazinis atlyginimas lygus sumai, susidarančiai taikant šiuos procentinius dydžius Europos Sąjungos 16 lygio trečios pakopos pareigūnų baziniam atlyginimui:

pirmininkas : 112,5 %,

pirmininko pavaduotojas : 108 %,

nariai : 104 %,

kancleris : 95 %.

▼M16

3. 4 straipsnio 3 dalyje minimos mėnesinės reprezentacinės išmokos sudaro:





Teismo kolegijoms pirmininkaujantiems teisėjams kadencijos metu papildomai mokamos specialios pareiginės išmokos, sudarančios ►M24 739,47 EUR ◄ per mėnesį.

▼M25

21b straipsnis

1. Komisijos pirmininkui ir nariams, Teisingumo Teismo pirmininkui, teisėjams, generaliniams advokatams ir sekretoriui bei ►M27 Bendrojo Teismo ◄ pirmininkui, nariams ir sekretoriui analogiškai taikomi Europos Bendrijų pareigūnų tarnybos nuostatų XIII priedo 14, 15, 16, 17 ir 19 straipsniai.

2. Pagal 7, 8, 10 ir 15 straipsnius mokėtinų sumų gavėjams analogiškai taikomi Europos Bendrijų pareigūnų tarnybos nuostatų XIII priedo 20, 24 ir 25 straipsniai.

▼M26

21c straipsnis

1. Atsižvelgiant į 2 ir 3 dalis, šio reglamento nuostatos, susijusios su Teisingumo Teismo pirmininku, nariais ir sekretoriumi bei ►M27 Bendrojo Teismo ◄ pirmininku, nariais ir sekretoriumi, taikomos Tarnautojų teismo pirmininkui, nariams ir sekretoriui.

2. Tarnautojų teismo pirmininko, narių ir sekretoriaus mėnesinis bazinis atlyginimas lygus sumai, susidarančiai taikant šiuos procentinius dydžius Europos Bendrijų 16 lygio trečios pakopos (A*16 kategorijos trečia pakopa iki 2006 m. balandžio 30 d.) pareigūnų baziniam atlyginimui:

pirmininkas : 104 %,

nariai : 100 %,

sekretorius : 90 %.

3. 4 straipsnio 3 dalyje nurodyta mėnesinė išmoka reprezentacijai sudaro:

pirmininkas : 554 EUR,

nariai : 500 EUR,

sekretorius : 400 EUR.

Tarnautojų teismo pirmininkui ir trijų teisėjų kolegijų pirmininkams kadencijos metu papildomai mokamos pareiginės išmokos, sudarančios 500 EUR per mėnesį.

▼B

22 straipsnis

Šis reglamentas taikomas nuo 1967 m. liepos 6 d.

Šiuo dokumentu Tarybos reglamentas Nr. 63 (EEB), 14 (EAEB), 1962 m. gegužės 22 d. Europos anglių ir plieno bendrijos specialiosios ministrų tarybos sprendimas ir Tarybų reglamentas Nr. 62 (EEB), 13 (EAEB) panaikinami, išskyrus 20 straipsnį.

1958 m spalio 13 ir 14 d. Europos anglių ir plieno bendrijos specialiosios ministrų tarybos sprendimas lieka galioti.

Šis reglamentas yra privalomas visas ir tiesiogiai taikomas visose valstybėse narėse.